Meč će ostati upamćen po dva prekida, prvi u finišu treće četvrtine, a drugi početkom poslednje četvrtine, kada je posle opšte tuče isključena većina igrača oba tima

1 / 7 Foto: Printskrin

Posle tri sata košarke, tuče, prekida, ružnih scena, skandiranja i isključenja košarkaši Crvene zvezde su u prvom duelu finala plej ofa srpske Superlige savladali Partizan rezultatom 97:88 (24:15, 21:17, 21:30, 31:26) u meču koji su obeležili prekid, tuča i pražnjenje hale Pionir.

Borba za bezvrednu titulu prvaka države počeo je na način kojeg su se mnogi pribojavali, a neki verovatno i priželjkivali. Crvena zveza i Partizan su bacili ljagu na svoju dugu istoriji i pljunuli na gospodski sport kakva je bila košarka.

Utakmica je odigrana u hali Pionir, na početku pred 5.500 gledalaca, a sudili su Ilija Belošević (Beograd), Uroš Nikolić (Zemun), Uroš Obrknežević (Beograd).PARTIZAN: Tepić 11, Lovernj 23, Pavlović 8, Dalo, Milutinov, Bogdanović 34, Gagić 9, Musli, Andrić, Bezbradica, Bertans, Šalić.CRVENA ZVEZDA: Rebić 6, Mitrović 2, Lazić 10, Blažič 11, Simonović 11, Marjanović 6, Radenović 5, Katić 11, Nelson 12, Dženkins 16, Lipovij 4, Dragićević. Prvo je trener Partizana Duško Vujošević, nezadovoljan suđenjem, odlučio da krajem treće četvrtine povuče ekipu sa terena. U tom trenutku Zvezda je vodila 61:53.Nedugo zatim došlo je do novih nemilih scena u Pioniru. Haos je nastao zbog koškanja Nikole Milutinova i Demarkusa Nelsona kod koša Zvezde, koje je ubrzo preraslo u opštu tuču obe keipe na parketu.Kao da to nije bilo dovoljno. Navijači su počeli da ubacuju stolice i druge tvrde predmete na teren, što je bio znak da sada crveno-beli povuku ekipu u svlačionicu.Meč je nastavljen bez prisustva publike i sa samo osam igrača na terenu, petoro iz Zvezde (Rebić, Dženkins, Lipovij, Simonović i Katić) i tri iz Partizana (Tepić, Bogdanović, Lovernj). Brojčano slabiji Partizan pokušao je da vrati neizvesnost u meč, ali to prosto nije bilo moguće.Finalna serija igra se na tri pobede, a naredna utakmica biće odigrana u ponedeljak kada će domaćin biti Zvezda. Da li i pred publikom ostaje da se vidi.

Tekstualni prenos

00:25 - Radenović: Više nema smisla igrati

Košarkaš Crvene zvezde Ivan Radenović je kazao da "apsolutno više nema smisla igrati".

"Imam utisak da neko pokušava da namerno degradira prvenstvo iz nekog razloga. Osećam se prazno, u meni nema ni trunke sreće zbog ove pobede. Imamo svoj cilj, idemo u sledećoj utakmici na pobedu. Biće teško, a kako će se ta utakmica organizovati, to stvarno ne znam. Ja niti sam bilo koga pokušao da udarim, niti sam bilo koga udario, nego sam razdvajao vinovnike tuče i stvarno ne znam zašto sam isključen", kazao je Radenović.

Trener košarkaša Crvene zvezde Dejan Radonjić rekao je da nije bilo lepo na utakmici sa Partizanom i da dueli ta dva kluba treba da se svode na borbu za titulu, a ne za život.

23:40 - Simonović: Tokom tuče sam hteo sam da razdvajam

Kapiten košarkaša Crvene zvezde Marko Simonović rekao je kako se nada da u nastavku serije više neće biti incidenata."Zaslužena pobeda Zvezde. Nadam se da se ove stvari kao večeras više neće ponavljati. Tokom incidenta sam hteo da razdvajam, ali desilo se to što se desilo. Idemo dalje", rekao je Simonović.

23:20 (40') - Konačno kraj, Zvezda povela - 88:97

Crvena zvezda je posle skoro tri sata igre povela sa 1:0 u finalu

23:15 (38') - Partizan došao na minus 2 - 80:82

Koš Bogdana Bogdanovića doveo je Partizan na minus dva 80:82, ali je onda Simonović pogodio trojku za plus 5

23:10 - (36')Katiću peti faul i Zvezda sa 4 igrača - 78:81

Raško Katić je napravio 5 faul, dva od kada se nastavio meč, a Lovernj drži Partizan u igri

23:03 (34') - Zvezda pokušava trojkama, Partizan ide na faul - 72:78

Partizan ide na faul, jer je Zvezda u bonusu, dok tim koji ima pet igrača sada može i da udvaja u odbrani i da šutira bez odbrane

23:00 (32') - Igra se 3 na 5

Za Partizan na terenu: Tepić, Bogdanović Lovernj, a za Zvezdu: Lipovij, Simonović, Rebićem, Katićem i Dženkinsom

22:45 - Igrači na terenu, uskro nastavak bez publike

Košarkaši Partizana i Crvene zvezde su na terenu, ne zna se ko od igrača će moći da nastavi sa igrom, čeka se odluka sudijske trojke koju čine Belošević, Nikolić i Oberknežević

22:30 - Meč se nastavlja, Zvezda sa šest, Partizan sa pet igrača, a možda i manje

Klubovi su se prema poslednjim informacijama saglasili da se meč nastavi kada dvorana bude ispražnjena (u njoj su samo navijači Zvezde). Kada se ekipe vrate na teren Zvezda će imati šest, a Partizan igrača manje, ako sudije ne odluče da naknadno isključe još nekog vinovnika sramnog incidenta u Pioniru

22:20 Čeka se saglasnost klubova za nastavak

Za nastavak utakmice postoji i dodatni preduslov - da se klubovi saglase sa takvim predlogom! Nezvanično, zbog učešća u incidentu, isključeno je šest košarkaša Partizana i pet Crvene zvezde

21:44 - (32') - Opšta tuča, Zvezdini igrači nisu na terenu 64:69

http://www.youtube.com/watch?v=fwbnKxB-c_Q

Svi igrači, koji su bili na terenu, potukli su se se posle akcije i faula pod košem Crvene zvezde. Navijači Partizana pokušali su da uđu na teren i pobiju se sa igračima Zvezde, ali su ih pripadnici policije sprečili u tome! Umesto toga, Grobari su bacali stolice na teren i ostale tvrde predmete, posle čega je Dejan Radonjić pozvao ekipu da se povuče u svlačionicu!Interesantno, stolice koje su uletale na parket dolazile su iz loža... Sudije traže da se dvorana isprazni, navijači ne žele da idu! Rezultat u trenutku prekida bio je 69:64 za Zvezdu

21:36 - Partizan se vratio igra se dalje - 62:66

Po povlačenju ekipe sa terena, ekipa partizana se vratila i bolje igrala do kraja treće čertvrtine, koja je završena vođstvom Crvene zvezde 66:62

21:25 (28') - Partizan se povukao sa terena

Posle faula u napadu dosuđenog davidu Bertansu, sa tribina su odjekivali topovski udari, a trener Partizana Duško Vujošević je povukao ekipu sa terena. Partizanovi igrači su u svlačionici, a ako se vrate na teren uslediće tehnička greška za klupu (druga, isključujuća za Vujoševića, koji je tehničku dobio u petom minutu), dakle, slobodna bacanja i lopta sa strane za Crvenu zvezdu, koja u trenutku prekida vodi 61:53.

21:13 (26') Partizan na minus 9 - 55:46

Posle serije od šest poena, i trojke Bogdanovića, Partizan je zaostatak za Zvezdom sveo na devet poena, što je trenera Radonjića nateralo da zatraži minut odmora

21:10 (25') - Nelson za plus 15 - 40:55

Partizan nema dovoljno agresivnosti u odbrani pa nasuprot činjenici da u napadu preko Bogdanovića uspeva da održi korak sa protivnikom, Zvezda je posle trojke Nelsona stekla do sada maksimalnih plus 15

21:06 (22') - Tehnička za Bertansa

Posle duela pod košem Davisu Bertansu je ispala lopta. Letonac je protestovao jer smatra da je bio fauliran, a zbog protesta je dobio tehničku grešku

21:03 (21') - Zvezda na plus 14 - 32:46

Posle poena Demarkusa Nelsona sa slobodnih bacanja Zvezda je stekla do ovog momenta maksimalnih plus 14

21:02 (21') - Počelo je drugo poluvreme

Videćemo može li Partizan da poveća agresivnost u odbrani i tako prvi meč učimni neizvesnijim nego u prvom poluvremenu

20:48 (20') - Partizan greši, Zvezda igra smirenije - 32:45

Posle dve četvrtine Crvena zvezda deluje spremnije i smirenije, jer kažnjava greške protivnika. Partizan je napravio mnogo grešaka koje su dovele do toga da Zvezda ima više napada i uz bolji procenat šuta na poluvremenu po drugi put na utakmici ima maksimalnih plus 13

20:40 (17') Zvezda na plus 13 - 28:41

Crvena zvezda maksimalno kažnjava sve greške Partizana, koji još nije ispunio bonus u drugoj četvrtini, i polako povećava prednost koja sada iznosi do ovog momenta maksimalnih plus 13

20:30 - (14') - Mini serija Zvezde - 21:30

Zvezda je sa 6 vezanih poena, prekinula seriju kojom se Partizan vratio u meč, i ponovo stekla devet poena prednosti

20:27 (13') - Gagić vraća Partizan u igru - 21:24

Uz bolju odbranu i četiri vezana poena Đorđa Gagića, Partizan se vratio u utakmicu

20:24 (10') Pavlović drži Partizan - 15:24

Saša Pavlović je sa nekoliko individualnih akcija, u kojima je možda bio i fauliran održao Partizan na jednocifreniom zastatku, na kraju prve četvrtine

20:17 (8') - Zvezda na plus 11 - 10:21

U veoma neorganizovanoj igri sa mnogo promašaja, Crvena zvezda se bolje snašla i dva minuta pre isteka prve četvrtine posle trojke Dženkinsa vodi 21:11

20:08 (5') - Vujošević dobio tehničku i skinuo sako - 5:15

Na prvi prigovor sudijama trener Partizana dobio je tehničku grešku, pa će Crvena zvezda imati priliku da poveća vođstvo na polovini prve deonice. Vujošević je skinuo sako.

Foto: Saša Pavlić

20:05 (3') Tepić pogađa trojku za Partizan - 3:8

Bek crno-belih je na isteku dva i po minuta igre pogodio trojku što su prvi poeni Partizana na utakmici

20:02 (1') - Počela je utakmica

Zvezda je poenima Marjanovića i Lazića i Blažiča povela 8:0

19:50 - Zvezda vodi 3:1 u sezoni

Crno-beli su domaćini prvog susreta u hali Pionir, a do tog prava stigli su osvajanjem prvog mesta u regularnom delu takmičenja. Partizan je ostvario 13 pobeda iz 14 utakmica, dok su “crveno-beli“ zauzeli drugo mesto sa dva trijumfa manje. U svim takmičenjima ove sezone gradski rivali su se sastali četiri puta, a Zvezda je ostvarila tri pobede.

Ekipa trenera Dejana Radonjića je trijumfovala oba puta u ABA ligi, kao i u prvom duelu u Superlige, dok je Partizan pobedio u poslednjem odigranom meču i na taj način obezbedio prvo mesto i prednost u plej-ofu. Branilac titule je do završnice lige stigao eliminacijom Radničkog iz Kragujevca u polufinalu, sa maksimalne dve pobede, a na isti način je Zvezda prošla Mega Vizuru.

Kurir